b'\n_START_ARTICLE_\nVideo Toaster\n_START_PARAGRAPH_\nVideo Toaster on NewTekin kehitt\xc3\xa4m\xc3\xa4 laajennuskortti Amiga-tietokoneille, jota k\xc3\xa4ytet\xc3\xa4\xc3\xa4n videotuotannossa. Kortti on julkaistu vuonna 1990. Kortin kehittiv\xc3\xa4t Tim Jenison, Paul Montgomery ja Brad Carvey. Jenison oli aiemmin kehitt\xc3\xa4nyt Amigalle videokaappauskortin nimelt\xc3\xa4 DigiView ja sen mukana seuraavan ohjelman DigiPaint._NEWLINE_Kortin mukana seuranneen LightWave 3D-ohjelman olivat kehitt\xc3\xa4neet Allen Hastings ja Stuart Ferguson. Hastings oli aiemmin kehitt\xc3\xa4nyt Amigalle VideoScape 3D -ohjelman. LightWave oli aluksi saatavilla vain Video Toasterin mukana, mutta tuli saataville erillisen\xc3\xa4 vuonna 1994. Joillekin asiakkaille LightWave oli varsinainen syy ostaa kortti._NEWLINE_Korttia ja ohjelmaa on k\xc3\xa4ytetty Babylon 5 -televisio-ohjelman teossa. NewTek on saanut Emmy Engineering Plaque -palkinnon vuonna 2003 ohjelmasta._NEWLINE_Todd Rundgren oli yksi ensimm\xc3\xa4isi\xc3\xa4 kortin k\xc3\xa4ytt\xc3\xa4ji\xc3\xa4 musiikkivideoiden teossa._NEWLINE_Kortti on saanut Emmy-palkinnon teknisest\xc3\xa4 saavutuksesta._NEWLINE_Kortin ja tietokoneen yhteishinta oli huomattavasti alhaisempi kuin esimerkiksi Silicon Graphicsin ty\xc3\xb6asemien hinta vastaavana aikana, joka osaltaan teki yhdistelm\xc3\xa4st\xc3\xa4 suositun. Ammattilaistason j\xc3\xa4rjestelm\xc3\xa4 saattoi maksaa 60\xc2\xa0000 - 100\xc2\xa0000 dollaria aiemmin kun taas Amigalla toimivan j\xc3\xa4rjestelm\xc3\xa4n sai 10\xc2\xa0000 - 15\xc2\xa0000 dollarin hinnalla._NEWLINE_Kortti oli kehitetty k\xc3\xa4ytett\xc3\xa4v\xc3\xa4ksi NTSC-j\xc3\xa4rjestelm\xc3\xa4ss\xc3\xa4, mutta brittil\xc3\xa4inen Amiga Format -lehti testasi sit\xc3\xa4 konversiolaitteiden kanssa PAL-ymp\xc3\xa4rist\xc3\xb6ss\xc3\xa4 vuonna 1993._NEWLINE_Alkuper\xc3\xa4inen kortti julkaistiin k\xc3\xa4ytett\xc3\xa4v\xc3\xa4ksi Amiga 2000:n kanssa koska aiemmat Amiga-mallit eiv\xc3\xa4t olleet riitt\xc3\xa4v\xc3\xa4n suuressa kotelossa._NEWLINE_Kortista julkaistiin Amiga 4000:lle p\xc3\xa4ivitetty versio Video Toaster 4000._NEWLINE_Video Toaster Flyer on SCSI-ohjain suunniteltu k\xc3\xa4ytett\xc3\xa4v\xc3\xa4ksi erityisesti Video Toasterin kanssa: laitteessa on kolme erillist\xc3\xa4 SCSI-ohjainta, joista kaksi on suunniteltu videodatan kanssa k\xc3\xa4ytt\xc3\xb6\xc3\xb6n ja kolmas audion kanssa.'